
สอบข้อเขียนพระอภิธรรม  ภาคเรียนที่  ๑  ปีการศึกษา  ๒๕๖๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๔  มิถุนายน  พ. ศ. ๒๕๖๘
วิชา  :  ปกิณณกสังคหะ  สมุจจยสังคหะ
๑๐  ข้อ  รวม  ๑๐๐  คะแนน

เวลา  ๔  ชม. 
-------------------------------------------------------------------------------------------------------------------------------

๑. 
ก. จงแสดงคาถาสังคหะของมาติกาทั้ง ๖ และคำปฏิญญา ทั้งบาลีและคำแปล
ข. ให้แสดงการจำแนกจิต ๑๒๑ โดยเวทนา ๓ 
๒. 
ก. ให้แสดงความแตกต่างกันระหว่าง  อเหตุกจิต  กับสเหตุกจิต  

ข. เหตุที่เกิดใน  ปุถุชน

มีเท่าไร ? อะไรบ้าง ?

  เหตุที่เกิดใน
โสดาบันบุคคล
มีเท่าไร ? อะไรบ้าง ?

  เหตุที่เกิดใน
อนาคามีบุคคล
มีเท่าไร ? อะไรบ้าง ?

  เหตุที่เกิดใน
พระอรหันต์
มีเท่าไร ? อะไรบ้าง ?
๓. 
ก. จงแสดงการจำแนกกิจ ๑๔ โดยจิต ๘๙

ข. กิจมี ๑๔ กิจ แต่ฐานของกิจเหล่านั้นมีเพียง ๑๐ ฐาน ที่เป็นเช่นนี้ เพราะเหตุใด ?
๔. 
ก. คำว่า  ทวาร แปลว่าอย่างไร ? ให้อธิบายโดยสังเขป       
ข. ปัญญาเจตสิกที่เกิดขึ้น โดยไม่ใช่ทางตา ทางหู ทางจมูก ทางลิ้น ทางกาย และทางใจนั้น  
    มีหรือไม่ ? ถ้ามี  เป็นปัญญาเจตสิกดวงไหน ?   

๕. ให้แสดงจิตเจตสิกที่รับอารมณ์โดยแน่นอนดังต่อไปนี้ ๑. นิพพานอารมณ์  ๒. นามอารมณ์ ๓. รูปอารมณ์  
    ๔. บัญญัติอารมณ์  
๕. ปรมัตถอารมณ์  
๖. 
ก. จงแปลคาถาต่อไปนี้



ฉวตฺถุํ นิสฺสิตา กาเม

สตฺต รูเป จตุพฺพิธา



ติวตฺถุํ นิสฺสิตารูเป

ธาเตฺวกานิสฺสิตา มตา ฯ
ข. สมุจจยสังคหะ หมายความว่าอย่างไร ? ให้ยกวจนัตถะขึ้นแสดงด้วย
๗. ธรรม  ๙  หมวดในอกุศลสังคหะนั้น  คืออะไรบ้าง ?  และในหมวดหนึ่งๆ  มีธรรมกี่อย่าง ?
    ให้บอกความหมายพร้อมทั้งองค์ธรรมของธรรมต่อไปนี้ ๑. ภวาสวะ
๒. อิทังสัจจาภินิเวสกายคันถะ
๘. 
ก. จงแสดงความหมายพร้อมองค์ธรรม   ของอินทรีย์ต่อไปนี้    
  
๑. อนัญญาตัญญัสสามิตินทรีย์

๒. อัญญินทรีย์

๓. อัญญาตาวินทรีย์

ข. ให้แสดงอธิบดี ๔ พร้อมทั้งความหมายและองค์ธรรม  
๙. 
ก. คำว่า สติปัฏฐาน มีความหมายว่าอย่างไร ? แสดงวจนัตถะว่าอย่างไร ? และอารมณ์อันเป็นที่ตั้งแห่งการกำหนดของสติมีเท่าไร ?
ข. จงจำแนกองค์มรรค ๘ โดยสีลขันธ์ สมาธิขันธ์ ปัญญาขันธ์
๑๐. จงจำแนกอริยสัจจะ  ๔  โดยเหตุ - ผล   โลกียะ - โลกุตตระ   และวัฏฏะ 
************************************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา  ๒๕๖๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๕  มิถุนายน  พ. ศ. ๒๕๖๘
วิชา  :  ปกิณณกสังคหะ  สมุจจยสังคหะ
๕  ข้อ  
๒๕  คะแนน  

เวลา  ๑๕  นาที
-------------------------------------------------------------------------------------------------------------------------------

๑. ปริจเฉท ๓ เรียกว่า ปกิณณกสังคหะนั้น เพราะเหตุใด ? และให้แสดงมาติกาทั้ง ๖ พร้อมด้วยความหมาย
ตอบ     ปริจเฉท ๓ เรียกว่า ปกิณณกสังคหะนั้น  เพราะเหตุว่า
การแสดงสงเคราะห์ จิต เจตสิก โดยเรี่ยรายทั่วไป คือ แสดงสงเคราะห์โดยประเภทแห่ง เวทนาบ้าง เหตุบ้าง กิจบ้าง ทวารบ้าง อารมณ์บ้าง วัตถุบ้าง เพราะเหตุนี้ ปริจเฉท ๓ จึงเรียกว่า ปกิณณกสังคหะ
  
แสดงมาติกาทั้ง ๖ พร้อมด้วยความหมาย
1. เวทนาสังคหะ หมายความว่า การสงเคราะห์ จิต เจตสิก โดยประเภทแห่งเวทนา ๓ หรือ ๕
2. เหตุสังคหะ หมายความว่า การสงเคราะห์ จิต เจตสิก โดยประเภทแห่งเหตุ ๖
3. กิจจสังคหะ หมายความว่า การสงเคราะห์ จิต เจตสิก โดยประเภทแห่งกิจ ๑๔ และฐาน ๑๐
4. ทวารสังคหะ หมายความว่า การสงเคราะห์ จิต เจตสิก โดยประเภทแห่งทวาร ๖
5. อารัมมณสังคหะ หมายความว่า การสงเคราะห์ จิต เจตสิก โดยประเภทแห่งอารมณ์ ๖
6. วัตถุสังคหะ หมายความว่า การสงเคราะห์ จิต เจตสิก โดยประเภทแห่งวัตถุ ๖
๒. 
ก. คำว่า  เหตุ  หมายความว่าอย่างไร ?  ผลที่เกิดจากเหตุนั้น  ได้แก่อะไร ?

ข. เจตสิกที่ทำหน้าที่มากที่สุดนั้น  มีกี่ดวง ?  คืออะไรบ้าง ?  ให้บอกหน้าที่นั้น ๆ มาด้วย ?
ตอบ
ก. คำว่า เหตุ หมายความว่า  เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์  และให้เจริญขึ้นได้  ผลที่เกิดจากเหตุนั้น  ได้แก่กายกรรม  วจีกรรม  มโนกรรม  ที่เป็นกุศลบ้าง  อกุศลบ้าง  
อพยากตะบ้าง 
 
ข. เจตสิกที่ทำหน้าที่มากที่สุดนั้นมี ๗ ดวง คือ สัพพจิตตสาธารณเจตสิก ๗ ทำหน้าที่ ๑๔ อย่างคือ 
๑. ปฏิสนธิกิจ 

๒. ภวังคกิจ 
๓. อาวัชชนกิจ 
๔. ทัสสนกิจ 
๕. สวนกิจ 

๖. ฆายนกิจ 

๗. สายนกิจ 
๘. ผุสนกิจ 

๙. สัมปฏิจฉนกิจ ๑๐. สันตีรณกิจ ๑๑. โวฏฐัพพนกิจ 
๑๒. ชวนกิจ 
๑๓. ตทารัมมณกิจ 
๑๔. จุติกิจ 
๓. อารมณ์ ๖ เมื่อจำแนกโดยประเภทใหญ่แล้ว มีกี่ประเภท ? คืออะไรบ้าง ? ให้แสดงองค์ธรรมมาด้วย 
ตอบ 
อารมณ์ ๖ เมื่อจำแนกโดยประเภทใหญ่แล้ว มี ๔ ประเภท คือ
 ๑. กามอารมณ์     องค์ธรรมได้แก่ กามจิต ๕๔ เจตสิก ๕๒ รูป ๒๘

 ๒. มหัคคตอารมณ์ องค์ธรรมได้แก่ มหัคคตจิต ๒๗ เจตสิก ๓๕ 
 ๓. โลกุตตรอารมณ์ องค์ธรรมได้แก่ โลกุตตรจิต ๘ เจตสิก ๓๖ นิพพาน
 ๔. บัญญัติอารมณ์  องค์ธรรมได้แก่ สัททบัญญัติ อัตถบัญญัติ
๔. พระอนุรุทธาจารย์ แสดงการจำแนกวัตถุธรรมทั้ง ๗๒ นั้น ออกเป็นกี่หมวด ? คืออะไรบ้าง ? 
   ให้บอกความหมายของหมวดนั้น ๆ ด้วย
ตอบ 
พระอนุรุทธาจารย์ แสดงการจำแนกวัตถุธรรม ๗๒ นั้นออกเป็น ๔ หมวดคือ 
1. อกุศลสังคหะ หมายความว่า การแสดงสงเคราะห์ธรรมที่เป็นฝ่ายอกุศลโดยส่วนเดียว หมวดหนึ่ง
2. มิสสกสังคหะ หมายความว่า การแสดงสงเคราะห์ธรรมที่เป็นกุศล อกุศล อพยากตะ ทั้ง ๓ ปนกัน หมวดหนึ่ง
3. โพธิปักขิยสังคหะ หมายความว่า การแสดงสงเคราะห์ธรรมที่เป็นฝ่ายมรรคญาณ หมวดหนึ่ง
4. สัพพสังคหะ หมายความว่า การแสดงสงเคราะห์จิต เจตสิก รูป นิพพาน ซึ่งเป็นวัตถุธรรมทั้งหมดรวมกัน หมวดหนึ่ง
๕. ในวัตถุธรรม ๗๒ นั้น วัตถุธรรมที่แสดงไว้ในอกุศลสังคหะ มิสสกสังคหะ โพธิปักขิยสังคหะ สัพพสังคหะ แต่ละหมวด มีจำนวนเท่าใด ? คืออะไรบ้าง ?
ตอบ 
ในวัตถุธรรม ๗๒ นั้น
วัตถุธรรมที่แสดงไว้ในอกุศลสังคหะ มี ๑๔ คือ อกุศลเจตสิก ๑๔
วัตถุธรรมที่แสดงไว้ในมิสสกสังคหะ มี ๓๖ คือ จิต ๑ เจตสิก ๒๖ รูป ๙
วัตถุธรรมที่แสดงไว้ในโพธิปักขิยสังคหะ มี ๑๔ คือ จิต ๑ เจตสิก ๑๓
วัตถุธรรมที่แสดงไว้ในสัพพสังคหะ มี ๗๒ คือ จิต ๑ เจตสิก ๕๒ นิปผันนรูป ๑๘ นิพพาน ๑
**********************

กลุ่มหลักสูตรและการสอน อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม ภาคเรียนที่ ๑ ปีการศึกษา ๒๕๖๘
อภิธรรมโชติกะวิทยาลัย มหาวิทยาลัยมหาจุฬาลงกรณราชวิทยาลัย
ชั้น จูฬอาภิธรรมิกะโท
สอบวันเสาร์ที่ ๑๔ มิถุนายน พ. ศ. ๒๕๖๘
วิชา : ปกิณณกสังคหะ สมุจจยสังคหะ 

๑๐ ข้อ รวม 
๑๐๐ คะแนน 


เวลา ๔ ชม. 
-------------------------------------------------------------------------------------------------------------------------------
๑. 
ก. จงแสดงคาถาสังคหะของมาติกาทั้ง ๖ และคำปฏิญญา ทั้งบาลีและคำแปล
ข. ให้แสดงการจำแนกจิต ๑๒๑ โดยเวทนา ๓ ?
ตอบ 
ก. คาถาสังคหะของมาติกาทั้ง ๖ และคำปฏิญญา
 


๑. สมฺปยุตฺตา ยถาโยคํ 
เตปญฺญฃาส สภาวโต
    จิตฺตเจตสิกา ธมฺมา 

เตสนฺทานิ ยถารหํ
 


๒. เวทนาเหตุโต กิจฺจ- 

ทฺวาราลมฺพนวตฺถุโต
 


    จิตฺตุปฺปาทวเสเนว 

สงฺคโห นาม นียเต
 
สภาวธรรม ๕๓ คือ จิตและเจตสิก ชื่อว่า นามเตปญฺญฃาส ว่าโดยลักษณะของตนๆ ประกอบด้วย 
เอกุปฺปาทตา เป็นต้น ตามที่ประกอบได้ ดังแสดงแล้วโดยพิสดาร (ในปริจเฉทที่ ๒)
 
บัดนี้ ข้าพเจ้าจะแสดงปกิณณกสังคหะของจิตและเจตสิก ว่าด้วยอำนาจแห่งการเกิดขึ้นของจิต โดยประเภทแห่งเวทนา เหตุ กิจจ์ ทวาร อารมณ์ และวัตถุ ตามสมควร
ข. การจำแนกจิต ๑๒๑ โดยเวทนา ๓ ดังนี้
๑. จิตที่เกิดพร้อมด้วยสุขเวทนามี ๖๓ คือ สุขสหคตกายวิญญาณจิต ๑ โสมนัสสหคตจิต ๖๒
๒. จิตที่เกิดพร้อมด้วยทุกขเวทนามี ๓ คือ ทุกขสหคตกายวิญญาณจิต ๑ โทมนัสสหคตจิต ๒
๓. จิตที่เกิดพร้อมด้วยอุเบกขาเวทนามี ๕๕ คือ อุเบกขาสหคตจิต ๕๕
๒. 
ก. ให้แสดงความแตกต่างกันระหว่าง อเหตุกจิต กับสเหตุกจิต 
 
ข. เหตุที่เกิดใน ปุถุชน มีเท่าไร ? อะไรบ้าง ?
   เหตุที่เกิดใน โสดาบันบุคคล มีเท่าไร ? อะไรบ้าง ?
   เหตุที่เกิดใน อนาคามีบุคคล มีเท่าไร ? อะไรบ้าง ?
   เหตุที่เกิดใน พระอรหันต์ มีเท่าไร ? อะไรบ้าง ?
ตอบ 
ก. ความแตกต่างกันระหว่าง อเหตุกจิต กับสเหตุกจิต นั้น คือ 
๑. อเหตุกจิต 
จิตที่ไม่มีเหตุนั้น มีกำลังอ่อน ไม่มั่นคงในการรับอารมณ์
    สเหตุกจิต 
จิตที่มีเหตุ มีกำลังเข้มแข็ง มั่นคงในการรับอารมณ์
๒. อเหตุกจิต 
เมื่อว่าโดยชาติแล้ว มีเพียง ๒ ชาติ คือ วิปากชาติ กับ กริยาชาติ
    สเหตุกจิต 
เมื่อว่าโดยชาติแล้ว มี ๔ ชาติ คือ กุศลชาติ อกุศลชาติ วิปากชาติ กริยาชาติ
๓. อเหตุกจิต 
เป็นกามพวกเดียว
    สเหตุกจิต 
เป็นกาม มหัคคตะ และโลกุตตระ ได้ทั้ง ๓
๔. อเหตุกจิต 
เป็นโลกียะ
    สเหตุกจิต 
เป็นโลกียะ และโลกุตตระ ได้ทั้ง ๒ 
2. เหตุที่เกิดใน ปุถุชน มี ๖ ได้แก่ โลภเหตุ โทสเหตุ โมหเหตุ อโลภเหตุ อโทสเหตุ อโมหเหตุ
เหตุที่เกิดใน โสดาบันบุคคล มี ๖ ได้แก่ โลภเหตุ โทสเหตุ โมหเหตุ อโลภเหตุ อโทสเหตุ 
อโมหเหตุ
เหตุที่เกิดใน อนาคามีบุคคล มี ๕ ได้แก่ โลภเหตุ โมหเหตุ อโลภเหตุ อโทสเหตุ อโมหเหตุ
เหตุที่เกิดใน พระอรหันต์ มี ๓ ได้แก่ อโลภเหตุ อโทสเหตุ อโมหเหตุ
๓. 
ก. จงแสดงการจำแนกกิจ ๑๔ โดยจิต ๘๙
 
ข. กิจมี ๑๔ กิจ แต่ฐานของกิจเหล่านั้นมีเพียง ๑๐ ฐาน ที่เป็นเช่นนี้ เพราะเหตุใด ?
ตอบ 
ก. แสดงการจำแนกกิจ ๑๔ โดยจิต ๘๙ มีดังนี้
 
จิตที่ทำหน้าที่ ปฏิสนธิกิจ ภวังคกิจและจุติกิจ มี ๑๙ ดวง คือ อุเบกขาสันตีรณจิต ๒ 
มหาวิปากจิต ๘ มหัคคตวิปากจิต ๙
จิตที่ทำหน้าที่อาวัชชนกิจ มี ๒ ดวง คือ ปัญจทวาราวัชชนจิต ๑ มโนทวาราวัชชนจิต ๑
จิตที่ทำหน้าที่ทัสสนกิจ มี ๒ ดวง คือ จักขุวิญญาณจิต ๒
จิตที่ทำหน้าที่สวนกิจ มี ๒ ดวง คือ โสตวิญญาณจิต ๒
จิตที่ทำหน้าที่ฆายนกิจ มี ๒ ดวง คือ ฆานวิญญาณจิต ๒
จิตที่ทำหน้าที่สายนกิจ มี ๒ ดวง คือ ชิวหาวิญญาณจิต ๒
จิตที่ทำหน้าที่ผุสนกิจ มี ๒ ดวง คือ กายวิญญาณจิต ๒
จิตที่ทำหน้าที่สัมปฏิจฉนกิจ มี ๒ ดวง คือ สัมปฏิจฉนจิต ๒
จิตที่ทำหน้าที่สันตีรณกิจ มี ๓ ดวง คือ สันตีรณจิต ๓
จิตที่ทำหน้าที่โวฏฐัพพนกิจมี ๑ ดวง คือ มโนทวาราวัชชนจิต ๑
จิตที่ทำหน้าที่ชวนกิจ มี ๕๕ ดวง คือ อกุศลจิต ๑๒ หสิตุปปาทจิต ๑ มหากุศลจิต ๘
มหากริยาจิต ๘ มหัคคตกุศลจิต ๙ มหัคคตกริยาจิต ๙ โลกุตตรจิต ๘
จิตที่ทำหน้าที่ตทารัมมณกิจ มี ๑๑ ดวง คือ สันตีรณจิต ๓ มหาวิปากจิต ๘
 
ข. กิจมี ๑๔ กิจ แต่ฐานของกิจมีเพียง ๑๐ ฐาน ที่เป็นเช่นนี้เพราะ ทัสสนกิจ สวนกิจ ฆายนกิจ สายนกิจ ผุสนกิจ ทั้ง ๕ นี้ต้องตั้งอยู่ในระหว่าง ปัญจทวาราวัชชนจิตกับสัมปฏิจฉนจิตเท่านั้น ตั้งอยู่ที่อื่นไม่ได้ ฐานนี้เรียกว่า ปัญจวิญญาณฐาน ด้วยเหตุนี้ฐานจึงมีเพียง ๑๐ ฐาน
 ๔. 
ก. คำว่า ทวาร แปลว่าอย่างไร ? ให้อธิบายโดยสังเขป 
ข. ปัญญา เจตสิกที่เกิดขึ้น โดยไม่ใช่ทางตา ทางหู ทางจมูก ทางลิ้น ทางกาย และทางใจนั้น 
    มีหรือไม่ ? ถ้ามี เป็นปัญญาเจตสิกดวงไหน ? 
ตอบ 
ก. คำว่า ทวาร แปลว่า ประตู สำหรับเป็นที่เข้าออกของคนทั้งหลาย 
จักขุปสาท เป็นต้น ชื่อว่า ทวาร เพราะเหมือนหนึ่งประตู เป็นที่เข้าออกของวิถีจิตทั้งหลาย 
ข. ปัญญาเจตสิกที่เกิดขึ้น โดยไม่ใช่ทาง ตา ทางหู ทางจมูก ทางลิ้น ทางกาย และทางใจนั้นมี เป็นปัญญาเจตสิก ที่ประกอบกับ มหาวิบากญาณสัมปยุตตจิต ๔ ในขณะที่ทำหน้าที่ ปฏิสนธิ ภวังค์ จุติและ ปัญญาเจตสิก ที่ประกอบกับ มหัคคตวิปากจิต ๙ 
๕. ให้แสดงจิตเจตสิกที่รับอารมณ์โดยแน่นอนดังต่อไปนี้ ๑. นิพพานอารมณ์ ๒. นามอารมณ์ 
    ๓. รูปอารมณ์ ๔. บัญญัติอารมณ์ ๕. ปรมัตถอารมณ์ 
ตอบ 
๑. จิตที่รับนิพพานอารมณ์ โดยแน่นอนมี ๘ ดวงคือ โลกุตตรจิต ๘ เจตสิกที่รับนิพพานอารมณ์ 
โดยแน่นอนไม่มี
 
๒. จิตที่รับนามอารมณ์โดยแน่นอน มี ๑๔ ดวงคือ วิญญาณัญจายตนฌานจิต ๓ เนวสัญญานาสัญญายตนฌานจิต ๓ โลกุตตรจิต ๘ เจตสิกที่รับนามอารมณ์ โดยแน่นอนไม่มี
 
๓. จิตที่รับรูปอารมณ์ โดยแน่นอนมี ๑๓ ดวงคือ ทวิปัญจวิญญาณจิต ๑๐ มโนธาตุ ๓ เจตสิกที่รับรูปอารมณ์โดยแน่นอน ไม่มี
 
๔. จิตที่รับบัญญัติอารมณ์ โดยแน่นอน มี ๒๑ ดวงคือ รูปาวจรจิต ๑๕ (เว้นอภิญญาจิต ๒) 
อากาสานัญจายตนฌานจิต ๓ อากิญจัญญายตนฌานจิต ๓ เจตสิกที่รับบัญญัติอารมณ์โดยแน่นอน มี ๒ ดวงคืออัปปมัญญาเจตสิก ๒
 
๕. จิตที่รับปรมัตถอารมณ์ โดยแน่นอน มี ๓๙ ดวงคือ ทวิปัญจวิญญาณจิต ๑๐ มโนธาตุ ๓ ตทารัมมณจิต ๑๑ หสิตุปปาทจิต ๑ วิญญาณัญจายตนฌานจิต ๓ เนวสัญญานาสัญญายตนฌานจิต ๓ โลกุตตรจิต ๘ เจตสิกที่รับปรมัตถอารมณ์โดยแน่นอน มี ๓ ดวงคือ วิรตีเจตสิก ๓
๖. 
ก. จงแปลคาถาต่อไปนี้

 


ฉวตฺถุํ นิสฺสิตา กาเม 

สตฺต รูเป จตุพฺพิธา

 


ติวตฺถุํ นิสฺสิตารูเป 

ธาเตฺวกานิสฺสิตา มตา ฯ

ข. สมุจจยสังคหะ หมายความว่าอย่างไร ? ให้ยกวจนัตถะขึ้นแสดง
ตอบ 
ก. แปลความว่า

นักศึกษาทั้งหลายพึงทราบ วิญญาณธาตุ ๗ ที่อาศัยวัตถุรูป ๖ เกิดใน กามภูมิ ๑๑

พึงทราบ วิญญาณธาตุ ๔ คือ จักขุวิญญาณธาตุ โสตวิญญาณธาตุ มโนธาตุ มโนวิญญาณธาตุ ที่อาศัยวัตถุรูป ๓ คือ จักขุวัตถุ โสตวัตถุ หทัยวัตถุ เกิดในรูปภูมิ ๑๕ (เว้น อสัญญสัตตภูมิ)
 พึงทราบ มโนวิญญาณธาตุ ๑ ที่ไม่ได้อาศัยวัตถุรูป เกิดในอรูปภูมิ ๔ 
ข. สมุจจยสังคหะ หมายความว่าเป็นปริจเฉทที่แสดงการรวบรวมปรมัตถธรรมทั้ง ๔ ที่มีสภาพเข้ากันได้ ให้อยู่เป็นหมวด ๆ ชื่อว่า สมุจจยสังคหะ 
ดังมีวจนัตถะแสดงว่า 
สห อุจฺจียนฺเต เอตฺถาติ = สมุจฺจโย (วา) 
 
สมฺปิณฺเฑตฺวา อุจฺจียนฺเต เอเตนาติ = สมุจฺจโย 
ปริจเฉทที่ชื่อว่า สมุจจยะ เพราะเป็นปริจเฉทที่แสดงรวบรวมปรมัตถธรรม ทั้ง ๔ ประการ พร้อมกัน (หรือ)
 
ปริจเฉทที่ชื่อว่า สมุจจยะ เพราะเป็นเหตุแห่งการแสดงรวบรวมปรมัตถธรรมที่มีสภาพเข้ากันได้ให้อยู่เป็นหมวด ๆ
๗. ธรรม ๙ หมวดในอกุศลสังคหะนั้น คืออะไรบ้าง ? และในหมวดหนึ่งๆ มีธรรมกี่อย่าง ?
    ให้บอกความหมายพร้อมทั้งองค์ธรรมของธรรมต่อไปนี้

 ๑. ภวาสวะ

 ๒. อิทังสัจจาภินิเวสกายคันถะ

ตอบ 
ธรรม ๙ หมวดในอกุศลสังคหะพร้อมจำนวนประเภทมีดังนี้คือ

๑. อาสวะ มี ๔

๒. โอฆะ มี ๔

๓. โยคะ มี ๔

๔. คันถะ มี ๔

๕. อุปาทาน มี ๔

๖. นีวรณ์ มี ๖

๗. อนุสัย มี ๗

๘. สังโยชน์ มี ๑๒

๙. กิเลส มี ๑๐

 
๑. ภวาสวะ ธรรมชาติที่เป็นเครื่องไหลอยู่ในรูปภพ อรูปภพ หรือรูปฌาน อรูปฌาน องค์ธรรม ได้แก่ โลภเจตสิก ที่ใน ทิฏฐิคตวิปปยุตตจิต ๔

 
๒. อิทังสัจจาภินิเวสกายคันถะ ธรรมชาติที่เกี่ยวคล้องนามกาย รูปกายไว้ โดยอาการยึดมั่นในความเห็นผิด ของตนว่าถูก ความเห็นของคนอื่นว่าผิด องค์ธรรมได้แก่ ทิฏฐิเจตสิก ที่ในทิฏฐิคตสัมปยุตตจิต ๔

๘. 
ก. จงแสดงความหมายพร้อมองค์ธรรม ของอินทรีย์ต่อไปนี้ 
๑. อนัญญาตัญญัสสามิตินทรีย์ ๒. อัญญินทรีย์ ๓. อัญญาตาวินทรีย์ 
ข. ให้แสดงอธิบดี ๔ พร้อมทั้งความหมายและองค์ธรรม 
ตอบ 
ก. แสดงความหมายพร้อมองค์ธรรม ของ 
๑. อนัญญาตัญญัสสามิตินทรีย์ ธรรมชาติที่เป็นผู้ปกครองในการรู้แจ้งอริยสัจจ์ ๔ ที่ตนไม่เคยรู้ 
 
องค์ธรรมได้แก่ ปัญญาเจตสิก ที่ใน โสดาปัตติมรรคจิต ๑
๒. อัญญินทรีย์ 
ธรรมชาติที่เป็นผู้ปกครองในการรู้แจ้งอริยสัจจ์ ๔ ที่ตนเคยรู้ 
 

องค์ธรรมได้แก่ ปัญญาเจตสิก ที่ในมรรคจิตเบื้องบน ๓ และผลจิตเบื้องต่ำ ๓
๓. อัญญาตาวินทรีย์ 
ธรรมชาติที่เป็นผู้ปกครองในการรู้แจ้งอริยสัจจ์ ๔ สิ้นสุดแล้ว 
 
องค์ธรรมได้แก่ ปัญญาเจตสิก ที่ใน อรหัตตผลจิต ๑
ข. แสดงอธิบดี ๔ พร้อมทั้งความหมายและองค์ธรรม ดังนี้ 
๑. ฉันทาธิปติ 
ธรรมชาติที่เป็นใหญ่ในความพอใจ 
 

องค์ธรรมได้แก่ ฉันทเจตสิก ที่ในทวิเหตุกชวนะ ๑๘ ติเหตุกชวนะ ๓๔ หรือ ๖๖
๒. วีริยาธิปติ 
ธรรมชาติที่เป็นใหญ่ในความเพียร 
 

องค์ธรรมได้แก่ วีริยเจตสิก ที่ในทวิเหตุกชวนะ ๑๘ ติเหตุกชวนะ ๓๔ หรือ ๖๖
๓. จิตตาธิปติ 
ธรรมชาติที่เป็นใหญ่ในการรับอารมณ์ 
 

องค์ธรรมได้แก่ ทวิเหตุกชวนะ และ ติเหตุกชวนะ ๕๒ หรือ ๘๔

๔. วีมังสาธิปติ 
ธรรมชาติที่เป็นใหญ่ในการรู้แจ้งตามความเป็นจริง 
 

องค์ธรรมได้แก่ ปัญญาเจตสิก ที่ใน ติเหตุกชวนะ ๓๔ หรือ ๖๖

๙. 
ก. คำว่า สติปัฏฐาน มีความหมายว่าอย่างไร ? แสดงวจนัตถะว่าอย่างไร ? และอารมณ์อันเป็นที่ตั้ง
   
   แห่งการกำหนดของสติมีเท่าไร ?
ข. จงจำแนกองค์มรรค ๘ โดยสีลขันธ์ สมาธิขันธ์ ปัญญาขันธ์
ตอบ 
ก. คำว่า สติปัฎฐาน หมายความว่า สติที่เป็นประธานในสัมปยุตตธรรม แล้วตั้งมั่นในอารมณ์มี กาย เป็นต้น ดังมีวจนัตถะแสดงว่า สติ เอว ปฏฺฐฃานนฺติ=สติปฎฺฐฃานํ

 
อารมณ์อันเป็นที่ตั้งแห่งการกำหนดของสติ มี ๔ คือ
 
๑. รูปขันธ์ เป็นอารมณ์แห่งการกำหนดของสติ เรียกว่า กายานุปัสสนาสติปัฏฐาน
 
๒. เวทนาขันธ์ เป็นอารมณ์แห่งการกำหนดของสติ เรียกว่า เวทนานุปัสสนาสติปัฏฐาน
 
๓. วิญญาณขันธ์ เป็นอารมณ์แห่งการกำหนดของสติ เรียกว่า จิตตานุปัสสนาสติปัฏฐาน
 
๔. สัญญาขันธ์และสังขารขันธ์ เป็นอารมณ์แห่งการกำหนดของสติ เรียกว่า 
ธัมมานุปัสสนาสติปัฏฐาน
ข. การจำแนกองค์มรรค ๘ โดยสีลขันธ์ สมาธิขันธ์ ปัญญาขันธ์
๑. สัมมาวาจา ๒. สัมมากัมมันตะ ๓. สัมมาอาชีวะ 
 
องค์มรรคทั้ง ๓ นี้ สงเคราะห์เข้าใน สีลขันธ์
 
๔. สัมมาวายามะ ๕. สัมมาสติ ๖. สัมมาสมาธิ
 
องค์มรรคทั้ง ๓ นี้ สงเคราะห์เข้าใน สมาธิขันธ์
 
๗. สัมมาทิฎฐิ ๘. สัมมาสังกัปปะ
 
องค์มรรคทั้ง ๒ นี้ สงเคราะห์เข้าใน ปัญญาขันธ์ 
๑๐. จงจำแนกอริยสัจจะ ๔ โดยเหตุ - ผล โลกียะ - โลกุตตระ และวัฏฏะ 
ตอบ 
จำแนกอริยสัจจะ ๔ โดย เหตุ - ผล โลกียะ -โลกุตตระ และวัฏฏะ นั้นมีดังนี้
จำแนกโดยเหตุ - ผล
๑. ทุกขสัจจะ เป็นผล สมุทยสัจจะ เป็นเหตุ
 
๒. นิโรธสัจจะ เป็นผล มรรคสัจจะ เป็นเหตุ
จำแนกโดยโลกียะ - โลกุตตระ
๑. ทุกขสัจจะ และ สมุทยสัจจะ ทั้ง ๒ นี้ เป็นโลกียธรรม และ โลกียสัจจะ
๒. นิโรธสัจจะ และ มรรคสัจจะ ทั้ง ๒ นี้ เป็นโลกุตตรธรรม และ โลกุตตรสัจจะ
จำแนกโดยวัฏฏะ
๑. รูปนามทั้ง ๒ ที่เกิดอยู่ในวัฏฏสงสารนี้ ล้วนแต่เป็นทุกข์ ฉะนั้น 
    ทุกขสัจจะ จึงเป็นสัจจะที่มีความเป็นอยู่ในวัฏฏสงสาร ชื่อว่าปวัตติสัจจะ เป็นสัจจะที่ไม่ดี
๒. สมุทยสัจจะ เป็นสัจจะที่เป็นเหตุให้ทุกขสัจจะเกิดขึ้น เป็นไปอยู่ในวัฏฏสงสาร 
 
    ชื่อว่า ปวัตติเหตุสัจจะ เป็นสัจจะที่ไม่ดีเหมือนกัน
๓. นิโรธสัจจะ เป็นสัจจะที่ถอยออกจากวัฏฏทุกข์ ชื่อว่า นิวัตติสัจจะ เป็นสัจจะที่ดี
๔. มรรคสัจจะ เป็นสัจจะที่เป็นเหตุให้ถึงความถอยออกจากวัฏฏทุกข์ 
    ชื่อว่า นิวัตติเหตุสัจจะ เป็นสัจจะที่ดีเหมือนกัน

